Աշխարհագրության և երկրաբանության ֆակուլտետի դեկան Մարատ Գրիգորյանը նշեց, որ ինքն անձամբ ճանաչել է Թադևոս Հակոբյանին, բարձր է գնահատում նրան և՛ որպես գիտնական, և՛ որպես մարդ-քաղաքացի. «Թադևոս Հակոբյանը ընկերների շրջանում հայտնի էր Թաթիկ անունով: Միշտ իր ժպիտով բարի խորհուրդներ էր տալիս, մասնագիտական գիտելիքներով ուղղորդում ու մեծ հարգանք էր վայելում բոլորիս շրջանում: Այսօր էլ նրա կերպարը լավագույն օրինակն է մեր և եկող սերնդի համար»: